ചിറ്റാര്പുഴ കുപ്പത്തൊട്ടി കാഞ്ഞിരപ്പള്ളി: എല്ലാക്കാലത്തും കുപ്പത്തൊട്ടി. ചിറ്റാര് പുഴയെ അങ്ങനെയാണ് നാട്ടുകാര് വിശേഷിപ്പിക്കുന്നത്. നഗരഹൃദയത്തിലൂടെ ഒഴുകുന്ന ചിറ്റാര്പുഴയ്ക്ക് മാലിന്യം എന്നുമൊരു ശാപമാണ്. കാളകെട്ടിയില് നിന്ന് ഉത്ഭവിച്ച് വാളക്കയത്ത് മണിമലയാറ്റില് ചേരുമ്ബോള് ദൂരം ഏകദേശം എട്ടു കിലോമീറ്റര് മാത്രം. എന്നാല് യാത്രയിലുടനീളം നഗരത്തിലെ സകല മാലിന്യങ്ങളും വഹിച്ചാണ് പുഴയുടെ സഞ്ചാരം.നഗരത്തിലെ വ്യാപാര സ്ഥാപനങ്ങളിലെ മാലിന്യം മുഴുവനും ചിറ്റാര്പുഴയിലേക്കാണ് തള്ളുന്നത്. കാഞ്ഞിരപ്പള്ളി നഗരത്തില് മാലിന്യസംസ്കരണ പ്ലാന്റ് സ്ഥാപിക്കാത്തതാണ് ചിറ്റാര്പുഴ കുപ്പത്തൊട്ടിയാകാന് പ്രധാനകാരണം. മാലിന്യം മണിമലയാറ്രിലേക്ക് ചിറ്റര്പുഴ ചെന്നെത്തുന്നത് മണിമലയാറ്റിലേക്കാണ്. ഇതോടെ മണിമലയാറ്റിലും മാലിന്യം കുമിഞ്ഞുകൂടുകയാണ്. വീടുകളില് നിന്ന് പോലും മാലിന്യം ചിറ്റര്പുഴയിലേക്ക് തള്ളുന്നുണ്ട്. കനത്തമഴയെ തുടര്ന്നുള്ള കുത്തൊഴുക്കില് മാലിന്യം പുഴയുടെ വശങ്ങളിലും തങ്ങിനില്പ്പുണ്ട്. ഇത്മൂലം പല ഭാഗങ്ങളിലും കടുത്ത ദുര്ഗന്ധത്തിന് കാരണമാകുന്നുണ്ട്.